1. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 1543/44 της 8 Ιαν./5 Μαρτ. 1962 (ΦΕΚ Β΄76) Περί θέσεως εις κυκλοφορίαν νέου τύπου ημερολογίου Γεφύρας πλοίων. Έχοντες υπ’ όψει :Τας διατάξεις α)των άρθρ. 41 και 42 του δια του Νόμ. 3816/1958 κυρωθέντος Κώδικος Ιδιωτικού Ναυτικού Δικαίου (ΦΕΚ 32 Α/1958). β)Του άρθρ. 67 παρ. 2 του δια του από 11.3.1952 Β.Δ/τος κωδικοποιηθέντος Ποινικού και Πειθαρχικού Κώδικος Ε.Ν. (ΦΕΚ 83 Α/1952). γ)Την υπ’ αριθ. 3491/126/12.1.1961 απόφασιν Υ.Ε.Ν. «περί συγκροτήσεως επιτροπής δια συμπλήρωσιν και τροποποίησιν ημερολογίου καταστρώματος πλοίων», ιδόντες τας διατάξεις α)του άρθρ. 40 του ως άνω Κώδικος Ιδιωτικού Ναυτικού Δικαίου, β)των άρθρ. 32 παρ. ς΄και 38 παρ. 1 του ως άνω Ποιν. και Πειθαρχικού Κώδικος Εμπορικού Ναυτικού, γ)του άρθρ. 19 του δια του από 6.12.39 Β.Δ/τος τεθέντος εις εφαρμογήν «Κανονισμού εργασίας επί των Ελληνικών Φορτηγών πλοίων ολικής χωρητικότητος κόρων 800 και άνω (ΦΕΚ 539/Α/ 1939) και δ)του άρθρ. 19 του δια του από 4.8.1960 υπ’ αριθ. 683 Β.Δ/τος, τεθέντος εις εφαρμογήν «Κανονισμού Εσωτερικής Υπηρεσίας επί Ελληνικών Επιβατηγών πλοίων πεντακοσίων κόρων ολικής χωρητικότητος και άνω» (ΦΕΚ 158 Α΄1960), αποφασίζομεν: Αποδεχόμενα τον δια των από 13.7.1961 και 4.11.1961 πρακτικών της συσταθείσης δυνάμει της υπ’ αριθ. 3491/126/12.4.1961 αποφάσεώς μας Επιτροπής, προταθέντα νέον τύπον ημερολογίου Γεφύρας πλοίων, ως το συνημμένον εις τα εν λόγω πρακτικά υπόδειγμα. Το ημερολόγιον τούτο θα χρησιμοποιήται επί των φορτηγών πλοίων άνω των 500 κ.ο.χ. των υπερωκεανείων και των μεσογειακών επιβατηγών πλοίων και ορίζομεν όπως: 1.Το νέου τύπου ημερολόγιον Γεφύρας πλοίων εκτυπωθή μερίμνη και δαπάναις του Ναυτικού Απομαχικού Ταμείου και τεθή εις κυκλοφορίαν από 1ης Ιουλ. 1962. 2.Εν αρχή του ημερολογίου τούτου, όπερ δέον να είναι διαστάσεων 0,33Χ0,24 μέτρων και να αποτελήται εκ σελίδων 400, καταχωρηθούν κατά σειράν: α)Η παρούσα απόφασις, β)τα συνημμένα τη παρούση αποσπάσματα διατάξεων της ισχυούσης περί ημερολογίου Γεφύρας (Καταστρώματος) νομοθεσίας, γ)αι συνημμέναι τη παρούση οδηγίαι τηρήσεως του ημερολογίου προηγουμένου του υποδείγματος, ως έχει μετά των αριθμών, οίτινες παραπέμπουν εις τας αντιστοίχους οδηγίας. 3.Εις την τελευταίαν σελίδα αυτού καταχωρηθή πράξις θεωρήσεως του ημερολογίου υπό της Λιμενικής ή Προξενικής Αρχής, ως το συνημμένον υπόδειγμα, και 4.Η παρούσα άνευ των συνημμένων δημοσιευθή δια της Εφημερίδος της Κυβερνήσεως. (Μετά την σελ. 118(α) Σελ. 118,21 192-07 Ημερολόγιο Γέφυρας 19.Α.λ.1 19.Α.λ.1 Ημερολόγιο Γέφυρας 